**Trăiri confidente...**

*Gabriel Stănciulescu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Trăiri confidente...

Tu mi-ai fost, îmi ești, și ai să-mi fii

Cadoul, ce eu mi l-am dorit,

Îți mângâi, cu ochii, zulufii

Și am să-i sărut la nesfârșit.

M-atingi cu buclele rebele,

Mă strângi în brațe și vibrezi,

Resimt furnicături pe piele

Și apoi mă sorbi prin ochii verzi.

Trăiri curate și profunde...

Săruturi ample ne însoțesc,

Lumina-i gata să inunde...

Și în suflet zorii se ivesc.

Din zi în zi primim iubire,

Niciun minut nu risipim,

Ne ești consoartă fericire,

Deși n-am vrea să ne pripim.

Suntem de-o viață împreună,

Ne-am hrănit cu sentimente,

Dorințele ne-au fost cunună

Și vor rămâne confidente.

Prin noi patrunde viitorul,

Niciun pas nu facem, înapoi,

Zburdăm și răsfățăm aleanul,

Dragostea noastră,... și pe noi.

Autor: Gabriel Stănciulescu